જોકે ‘ફન્ને ખાન’માંથી બેઈમાનીની વાસ નથી આવતી. સતત એવું ફીલ થયા કરે કે મૅકર્સ એક સારી ફિલ્મ બનાવવા ગયા હશે, પરંતુ રાઈટિંગ ટેબલ પર ભાંગરાની ભેળ બની ગઈ છે. થોડી પોઝિટિવ નજરથી જોઈએ તો અનિલ કપૂરના પાત્રનો મોહમ્મદ રફી અને શમ્મી કપૂર પ્રત્યેનો પ્રેમ આપણને ‘ઑઑઑઑ…’ કરાવી દે. એ પોતાના ઘરે અને કામ કરવાના સ્થળે પણ રફી-શમ્મીને તો સાથે જ રાખે! લોકલ મ્યુઝિકલ નાઈટમાં ઓર્કેસ્ટ્રા’ (Orchestra)ને ‘ઓર્ચેસ્ટ્રા’ કહેવામાં આવે. અનિલ કપૂર, રાજકુમાર રાવ, ઐશ્વર્યા રાય, દિવ્યા દત્તા… બધા જ પોતાનાં પાત્ર માટે મહેનત કરતાં દેખાય છે, પણ ઓલરેડી થકેલી વાર્તાને એ લોકો પણ કેટલું ખેંચી શકે? ગિરીશ કુલકર્ણી (‘દંગલ’ના અદેખા કોચ અને ‘સેક્રેડ ગેમ્સ’ના નેતાજી બિપિન ભોંસલે) પણ લુચ્ચા સેક્રેટરીના રોલમાં ક્લિશે લાગે છે. સતીશ કૌશિક પણ નાનકડા રોલમાં દેખાય છે.